Thompson odgovorio na prijavu zbog uzvika 'Za dom spremni'

Policija će po završetku kriminalističkog istraživanja podnijeti optužni prijedlog protiv 50-godišnjaka zbog počinjenog prekršaja iz članka 5. Zakona o prekršajima protiv javnog reda i mira...

<p>Marko Perković Thompson će i ove godine dobiti prekršajnu prijavu jer je tijekom proslave obljetnice Oluje u Slunju 5. kolovoza tijekom izvođenja pjesme "Čavoglave" kojom je započeo koncert, s pozornice uzviknuo <strong>zakonom zabranjenim usklik "Za dom spremni", kojim inače pjesma i počinje. </strong></p><p>'Pozdrav uz pjesmu koja je nastala u Domovinskom ratu', napisao je Thompson na Facebooku, objavivši i tekst pjesme Čavoglave kao odgovor na prekršajnu prijavu zbog te pjesme.</p><p>U PU karlovačkoj su nam potvrdili, ne navodeći identitet osobe, da će protiv 50-godišnjaka podnijeti optužni prijedlog zbog počinjenog prekršaja.</p><p>- Policija će po završetku kriminalističkog istraživanja podnijeti optužni prijedlog protiv 50-godišnjaka zbog počinjenog prekršaja iz članka 5. Zakona o prekršajima protiv javnog reda i mira. Ujedno, policija i nadalje <strong>provodi kriminalističko istraživanje</strong> u cilju utvrđivanja ostalih prekršaja koji su počinjeni tijekom održavanja javnog okupljanja, a koje je bilo održano 5. kolovoza u Slunju - potvrdila je glasnogovornica Pu karlovačke Senka Staroveški, dodajući da prikupljenim materijalima sa samog koncerta, te pregledom snimljenih fotografija i videozapisa policija utvrđuje počinjene prekršaje i utvrđuje identitet prekršitelja. </p><p>Kao i na svim dosadašnjim Thompsonovim koncertima <strong>dio publike je istaknulo ustaško znakovlje</strong>, majicama i zastavama. </p><p>Tijekom održavanja koncerta policija je u Slunju odmah prekršajno prijavila troje ljudi. Jedan prekršitelj je kao i Thompson počinio prekršaj iz članka 5. iz Zakona o prekršajima protiv javnog reda i mira, drugi prekršaj iz članka 21. istog Zakona, a treći prekršaj iz Zakona o osobnim iskaznicama. </p>